Up-565/03
Natisni
Opravilna št.:
Up-565/03
Datum odločitve:
9. 9. 2003
ECLI:
ECLI:SI:USRS:2003:Up.565.03
Akt:
Ustavna pritožba A. A. zoper sklep Okrožnega sodišča v Kranju št. Ks 251/2003 z dne 4. 7. 2003 v zvezi s sklepom Okrožnega sodišča v Kranju št. Kpr 159/2002 z dne 29. 5. 2003
Izrek:
Ustavna pritožba A. A. zoper sklep Okrožnega sodišča v Kranju št. Ks 251/2003 z dne 4. 7. 2003 v zvezi s sklepom Okrožnega sodišča v Kranju št. Kpr 159/2002 z dne 29. 5. 2003 se zavrže.
Evidenčni stavek:
Ustavna pritožba zoper pravnomočni sklep o uvedbi preiskave je dovoljena šele po izčrpanju pravnih sredstev zoper sodbo oziroma drugo odločbo, s katero se postopek konča.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
25. 8. 2003
Vrsta odločitve:
sklep
Vrsta rešitve:
zavrženje
Dokument:
US22623
Up-565/03-4
29. 9. 2003
SKLEP
Ustavno sodišče je v postopku za preizkus ustavne pritožbe A. A. iz Ž. Ž., ki ga zastopa mag. B. B., odvetnica v Z., na seji senata dne 9. septembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba A. A. zoper sklep Okrožnega sodišča v Kranju št. Ks 251/2003 z dne 4. 7. 2003 v zvezi s sklepom Okrožnega sodišča v Kranju št. Kpr 159/2002 z dne 29. 5. 2003 se zavrže.
Obrazložitev
1. Pritožnik vlaga ustavno pritožbo zoper sklep zunajobravnavnega senata Okrožnega sodišča v Kranju. Z njim je bila najprej kot neutemeljena zavrnjena pritožba njegove zagovornice zoper sklep o uvedbi preiskave, po uradni dolžnosti pa je zunajobravnavni senat sklep o uvedbi preiskave spremenil glede pravne opredelitve kaznivega dejanja. Pritožnik zatrjuje kršitev 23. člena Ustave in predlaga, naj Ustavno sodišče zadrži izvršitev izpodbijanih sklepov.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Pritožnik izpodbija pravnomočni sklep o uvedbi preiskave.
Predmet odločanja zunajobravnavnega senata ob preizkusu sklepa o uvedbi preiskave je enak predmetu sodbe. Zato je po stališču Ustavnega sodišča ustavna pritožba zoper pravnomočni sklep o uvedbi preiskave dovoljena šele po izčrpanju pravnih sredstev zoper sodbo oziroma drugo odločbo, s katero se kazenski postopek konča.
4. Ker v obravnavani zadevi glede na navedeno v prejšnji točki obrazložitve niso izčrpana niti redna pravna sredstva za obravnavanje ustavne pritožbe, niso izpolnjene procesne predpostavke. Zato je Ustavno sodišče ustavno pritožbo zavrglo.
5. Senat Ustavnega sodišča je sprejel ta sklep na podlagi druge alineje prvega odstavka 55. člena in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer